Diari Oficial de la Generalitat Valenciana


Sumari del DOGV 8495, del 27-02-2019 (2019/1812)

RESOLUCIÓ de 21 de febrer de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions destinades a les entitats locals de la Comunitat Valenciana, per al foment de la participació ciutadana, la transparència i l'accés a la informació pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8495

Data del DOGV
:   27-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1812


Data del document
:   21-02-2019

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 21 de febrer de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions destinades a les entitats locals de la Comunitat Valenciana, per al foment de la participació ciutadana, la transparència i l'accés a la informació pública. [2019/1812]  
L'Ordre 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior (CEVEX) i les seues federacions i confederacions, cases regionals d'altres comunitats en la Comunitat Valenciana, i les seues federacions i confederacions, per al foment de la participació ciutadana, la transparència i l'accés a la informació pública (DOGV 7798, 06.06.2016), regula en el títol II, capítol II, les bases per a la concessió de subvencions destinades a entitats locals de la Comunitat Valenciana.  
  
L'article 3.4 i 4.5 del Decret 128/2017, de 29 de setembre, del Consell, regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es constata que les ajudes de la present resolució no compleixen tots els requisits de l'article 107.1 del mateix tractat, en concret, per no suposar avantatge econòmic, ja que les entitats a les quals van dirigides les subvencions no desenvolupen activitats econòmiques en les quals puguen oferir béns o serveis en el mercat i per això no existeix la possibilitat de falsejament de la competència que afecte els intercanvis comercials entre els estats membres.  
  
De conformitat amb el que preveu el Decret 195/2018, de 31 d'octubre, de 2018, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació (DOGV 8425, 16.11.2018), i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (en endavant, LHPG), resolc:  
  
Un. Objecte  
Convocar, per a l'exercici 2019, les subvencions destinades a les entitats locals (ajuntaments, mancomunitats i altres fórmules associatives) de la Comunitat Valenciana, per al foment de la participació ciutadana, la transparència i l'accés a la informació pública.  
  
Dos. Bases reguladores de la convocatòria  
Les bases per les quals es regeix aquesta convocatòria, són les contingudes en l'Ordre 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior (CEVEX) i les seues federacions i confederacions, cases regionals d'altres comunitats en la Comunitat Valenciana, i les seues federacions i confederacions, per al foment de la participació ciutadana, la transparència i l'accés a la informació pública (DOGV 7798, 06.06. 2016), en endavant, Ordre 4/2016.  
  
Tres. Finançament  
La present convocatòria de subvencions es finançarà amb càrrec a la següent aplicació dels pressupostos de la Generalitat per a l'exercici 2019:  
Aplicació pressupostària 19.45.80.533.34.3, línia S7311000, dels pressupostos de la Generalitat per a l'exercici 2019, amb un crèdit màxim estimat de 798.530 euros (set-cents noranta-huit mil cinc-cents trenta euros), destinats a finançar les subvencions a les entitats locals de la Comunitat Valenciana.  
La distribució, a la qual expressament se li atorga caràcter estimatiu, serà la següent:  
S'assigna un crèdit màxim estimat de 399.265 euros (tres-cents noranta-nou mil dos-cents seixanta-cinc euros) per a les entitats locals i mancomunitats de més de 5.000 habitants i un crèdit màxim estimat de 399.265 euros (tres-cents noranta-nou mil dos-cents seixanta-cinc euros) per a les entitats locals i mancomunitats de fins a 5.000 habitants. En cas de no esgotar el pressupost assignat segons el nombre d'habitants, el crèdit sobrant, es repartirà tenint en compte els criteris establits en l'article huit de la present resolució.  
  
Tot això segons les xifres oficials de població resultants de la revisió del padró municipal, aprovades mitjançant Reial decret 1458/2018, de 14 de desembre, pel qual es declaren oficials les xifres de població resultants de la revisió del padró municipal referides a l'1 de gener de 2018.  
L'esmentat import podrà ser incrementat com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que preveu l'article 58, apartat 2, lletra a, punt quart, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
Quatre. Beneficiaris  
Podran beneficiar-se de la present convocatòria les entitats locals (ajuntaments, mancomunitats i altres fórmules associatives) de la Comunitat Valenciana.  
  
Cinc. Activitats i despeses subvencionables  
1. Se subvencionaran les actuacions destinades a:  
a) Projectes i actuacions que fomenten la participació ciutadana i l'enfortiment del teixit associatiu (Modalitat 1).  
b) Projectes i actuacions que promoguen i fomenten la transparència i l'accés dels ciutadans a la informació pública (Modalitat 2).  
  
En la Modalitat 1 se subvencionaran activitats consistents en la realització de processos participatius (pressupostos participatius, agenda 21 local, plans estratègics participatius, plans sectorials, altres processos), establiment d'espais, òrgans i eines de participació (consells ciutadans, defensor o defensora del veí o la veïna, comissions de treball, xarxes ciutadanes, fòrums, comités cívics, tallers, consultes ciutadanes, assemblees ciutadanes, ordenances municipals de participació, d'altres), i en la realització d'accions per al foment del teixit associatiu (accions formatives, estudis/treballs de recerca, reconeixement social de l'associacionisme i del voluntariat, altres accions).  
  
En la Modalitat 2 se subvencionaran activitats d'adequació de les seus electròniques i webs de les entitats locals que tinguen com a objectiu possibilitar la publicació de la informació pública exigida per la normativa aplicable, l'elaboració de procediments telemàtics per a garantir el lliure accés de la ciutadania a la informació, garantint l'adaptació a les persones amb diversitat sensorial, la posada a la disposició de la ciutadania de la informació pública en un format accessible i comprensible que permeta la seua reutilització (dades obertes / open data), i l'elaboració d'altres eines que potencien la transparència i l'accés de la ciutadania a la informació pública.  
2. Cada entitat local només podrà presentar una sola sol·licitud de subvenció (annex, document 1) a la present convocatòria, i podran optar per una de les modalitats previstes o per les dues conjuntament.  
3. A aquest efecte seran subvencionables les despeses corrents i de personal, que duga a terme l'entitat, necessàries per a la realització del projecte presentat. Entre aquestes despeses es poden incloure:  
a) Despeses de funcionament:  
a.1) Despeses indirectes de funcionament: S'entén com a tals les despeses que afecten tota l'activitat del beneficiari amb caràcter general. Únicament es podran imputar a aquest concepte de despesa un màxim d'un 10 % de la subvenció concedida. S'inclouen en aquest concepte les despeses de funcionament estrictament necessàries per a la consecució de l'objecte de la subvenció (lloguer, llum, aigua, telèfon, neteja i anàlegs).  
a.2) Despeses directes de funcionament: seran subvencionables les despeses que siguen necessàries per a la realització del projecte, sempre que estiguen directament relacionades amb l'activitat subvencionada i siguen indispensables per a l'adequada preparació o execució d'aquesta (material fungible d'oficina, despeses de difusió, despeses de transport, serveis professionals i externs, i altres despeses).  
b) Costos de personal intern: entre aquestes despeses es poden incloure les nòmines del personal de la mateixa entitat, imputables a la realització del projecte, fins a un 40 % de la quantitat subvencionada.  
c) Costos de subcontractació: s'entén per subcontractació quan el beneficiari concerta amb tercers l'execució total o parcial de les activitats que constitueixen l'objecte de la subvenció. L'entitat beneficiària podrà subcontractar, totalment o parcialment, l'activitat objecte de la subvenció, fins a un percentatge màxim del 75 % de l'import de les activitats subvencionades, amb els requisits i prohibicions establits en l'article 29 de la Llei 38/2003, de 17 de novembre, general de subvencions (en endavant, LGS).  
El pressupost presentat haurà de tindre relació directa amb les activitats previstes en el projecte, de la mateixa manera, haurà de ser coherent i equilibrat íntegrament.  
4. No seran subvencionables, entre altres, les despeses per a l'adquisició de béns inventariables (equips informàtics, impressores, mobiliari i altres anàlegs?), els premis, donacions o ajudes de cap mena ni les despeses corresponents a serveis de servei d'àpats, restauració, comestibles o avituallament.  
En qualsevol cas haurà d'atendre's al que s'estableix en l'article 31 de la Llei 38/2003, de 17 de novembre, general de subvencions.  
5. Les activitats que se subvencionen podran executar-se a partir d'1 de gener de 2019 i fins a la data límit de justificació de la subvenció, sense esperar que la concessió de les subvencions es produïsca i sense que això prejutge la decisió que finalment s'adopte.  
6. Les activitats subvencionades hauran d'executar-se en el territori de la Comunitat Valenciana.  
  
Sis. Presentació de sol·licituds i termini  
1. Les sol·licituds es presentaran en el termini de 20 dies hàbils, a comptar des de l'endemà de la publicació de l'extracte de la present convocatòria en el Diari Oficial de la Generalitat Valenciana. L'incompliment de l'esmentat termini donarà lloc a l'exclusió de la convocatòria.  
2. La presentació de la sol·licitud de subvenció comportarà la subjecció del sol·licitant a les normes i condicions establides en la present convocatòria.  
3. Les entitats sol·licitants estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques (d'ara en avant LPACAP). Per tant, presentaran les sol·licituds exclusivament de forma telemàtica en la seu electrònica de la Generalitat, accedint al cercador de tràmits i serveis en l'URL http://www.gva.es/va/inicio/atencion\_ciudadano/buscadores/tramites\_servicios. També es podrà accedir en la pàgina web de la Conselleria de Transparència, Responsabilitat Social, Participació i Cooperació, en la http://www.transparencia.gva.es.  
La presentació de la sol·licitud de manera diferent a la telemàtica prevista en aquest apartat determinarà l'exclusió de la convocatòria.  
Els models de formularis i d'annexos es troben en l'URL de la sol·licitud mencionada, i en la web de la Conselleria de Transparència, Responsabilitat Social, Participació i Cooperació, en l'URL http://www.transparencia.gva.es.  
4. Per a poder realitzar la presentació telemàtica, l'entitat sol·licitant haurà de disposar d'un sistema de signatura electrònica, dels admesos en la seu de la Generalitat, dels següents tipus:  
a) Certificat digital de persona jurídica o similar, que identifique convenientment l'entitat sol·licitant.  
b) Certificat digital de la persona física, que conste inscrita com a representant de l'entitat sol·licitant en el Registre de Representants de la Generalitat Valenciana, per a tramitar aquest procediment.  
c) Excepcionalment, i per al supòsit que no es puga presentar la sol·licitud de la manera prevista en algun dels dos supòsits anteriors, s'admetrà la presentació de la sol·licitud amb un certificat digital de la persona física que exercisca la representació de l'entitat sol·licitant per a realitzar la tramitació d'aquest procediment, si s'acredita documentalment la dita representació davant el Servei de Participació Ciutadana de la Comunitat Valenciana, en el moment de la sol·licitud.  
5. La sol·licitud (annex, document 1) formalitzada en tots els seus apartats i signada per la persona que tinga la representació de l'entitat local, anirà acompanyada dels següents documents electrònics:  
a) Projecte presentat segons el model normalitzat (annex, document 2 i 3). En el cas d'optar conjuntament a les dues modalitats s'haurà d'emplenar tant el document 2 com el document 3 de l'annex. Les dades no emplenades no seran tingudes en compte a l'efecte de la seua valoració.  
b) Documentació que acredite la representació que exercisca la persona que signa la sol·licitud.  
c) Només en els casos d'aquells projectes on estiga previst el treball en xarxa, s'haurà d'aportar declaració responsable subscrita per la persona que exercisca la representació de l'entitat local sol·licitant, i les entitats participants, on es manifeste la col·laboració en el disseny i/o l'execució del projecte a través de la metodologia de treball en xarxa (annex, document 4).  
d) En el supòsit d'entitats que presenten sol·licitud de subvencions a la Generalitat per primera vegada, o en cas que les entitats beneficiàries hagen canviat les seues dades bancàries respecte a anteriors exercicis, hauran d'aportar, d'acord amb el que s'estableix en l'Ordre 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'Administració de la Generalitat (DOGV 6548, 21.06.2011), la següent documentació:  
1r. Model de domiciliació bancària (annex, document 6), signat pel representant de l'entitat beneficiària juntament amb els documents vàlids en dret que deixen constància fidedigna de la seua representació.  
  
2n. Acreditació de la titularitat del compte bancari, així com del codi IBAN o SWIFT que s'assenyale en el model de domiciliació bancària.  
  
e) Qualsevol altra documentació justificativa dels mèrits al·legats per a la valoració com ara: estudi o anàlisi prèvia de les necessitats del projecte, document que acredite que l'entitat sol·licitant pertany a alguna xarxa o plataforma específica en l'àmbit de la participació i el foment de l'associacionisme, norma pròpia de caràcter reglamentari en matèria de participació ciutadana i foment de l'associacionisme i en matèria de transparència.  
6. Les entitats locals que s'hagen presentat a aquestes mateixes subvencions convocades per la direcció general competent en matèria de transparència i participació ciutadana l'any 2018, estaran exemptes de la presentació dels documents recollits en els apartats b i d, del punt 5, d'aquesta resolució, en cas que no s'hagen modificat cap de les seues dades.  
  
Set. Criteris de valoració de les sol·licituds  
Les entitats locals sol·licitants hauran d'obtindre en la valoració un mínim de 50 punts per a rebre una subvenció en la present convocatòria, tenint en compte els criteris objectius de valoració establits en l'article 16 de l'Ordre 4/2016, i la ponderació d'aquests que a continuació s'estableix:  
1. Modalitat 1: Foment de la participació ciutadana i del teixit associatiu.  
a) Projecte i activitats a desenvolupar (fins a 70 punts):  
Es valoraran els aspectes tècnics del projecte, l'existència d'una correcta identificació de les necessitats a què el projecte pretén donar resposta, l'adequada definició i coherència entre objectius i activitats previstes, l'existència de transversalitat en l'execució del projecte, l'establiment d'instruments d'avaluació i seguiment, l'existència d'accions de comunicació per a la difusió del projecte, la definició dels beneficiaris del projecte i la concreció dels recursos econòmics del projecte. La puntuació s'atorgarà de la següent manera:  
  
a.1) Enfocament tècnic. Es valorarà la qualitat i viabilitat del projecte, així com la seua coherència i adequació als objectius a aconseguir (fins a 15 punts).  
a.1.1) Identificació de les necessitats que justifiquen el projecte. Es valorarà la realització d'estudis o anàlisi prèvia de les necessitats que motiven la realització del projecte. En cas de realitzar-se un estudi, aquest haurà d'adjuntar-se a la sol·licitud (fins a 5 punts).  
a.1.2) Adequada definició i desenvolupament dels objectius concrets, efectius i quantificables i de les activitats per a la seua consecució (fins a 5 punts).  
a.1.3) Existència de coherència entre els objectius i les activitats a desenvolupar (fins a 5 punts).  
a.2) Actuacions i mecanismes per al foment de la participació ciutadana i del teixit associatiu. Es valorarà la planificació i gestió dels processos específics de participació, dels programes de formació i de les accions per al foment del teixit associatiu local, així com de les estratègies de comunicació per a la difusió del projecte (fins a 15 punts).  
  
a.2.1) Camp d'actuació del projecte (fins a 10 punts).  
a.2.2) Estratègies de comunicació per a la difusió del projecte. Es tindrà en compte la qualitat dels mitjans de difusió utilitzats, valorant positivament l'ocupació de les xarxes socials, així com si en el projecte s'especifica de manera clara i detallada el procés de realització de les activitats de difusió i els materials previstos (fins a 5 punts).  
  
a.3) Transversalitat. Per a la seua baremació es tindrà en compte la col·laboració entre el departament que organitza i coordina el procés i altres àrees o departaments de l'entitat local, o d'altres administracions públiques (fins a 5 punts).  
a.4) Avaluació i seguiment. Es valorarà la previsió d'instruments d'avaluació i seguiment, així com la seua periodicitat (fins a 5 punts).  
  
a.5) Beneficiaris del projecte. Es valorarà el tipus de persones o col·lectius a què va dirigit el projecte, així com l'impacte poblacional del projecte en nombre de persones. Es valorarà el nivell d'incidència del projecte en l'àmbit de la igualtat de gènere (fins a 15 punts).  
a.5.1) Descripció de la població beneficiària del projecte (fins a 2, 5 punts).  
a.5.2) Impacte poblacional del projecte. Nombre d'habitants als quals va dirigida l'actuació (fins a 2,5 punts).  
a.5.3) Igualtat de gènere. Nivell d'incidència del projecte en l'àmbit de la igualtat de gènere (fins a 10 punts).  
a.6) Enfocament econòmic. Es valorarà l'existència de cofinançament en el projecte, el respecte al límit establit respecte a les despeses de personal intern, així com la coherència en la distribució de les despeses en el pressupost del projecte (fins a 15 punts).  
a.6.1) Existència de cofinançament en el projecte (fins a 5 punts).  
a.6.2) Respecte del límit quantitatiu de no imputar al pressupost de la subvenció sol·licitada un percentatge superior al 40 %, en relació a les despeses de personal intern (fins a 5 punts).  
a.6.3) Existència de coherència i equilibri en la distribució de les despeses (5 punts).  
b) Entitat local sol·licitant (fins a 3 0 punts):  
Es tindrà en compte l'experiència de l'entitat local en el desenvolupament de projectes en matèria de participació ciutadana i foment de l'associacionisme, la pertinença a alguna xarxa o plataforma d'entitats en les matèries anteriorment descrites, i la utilització del valencià com a llengua vehicular durant el desenvolupament del projecte.  
b.1) Innovació. Es valorarà el caràcter innovador dels projectes desenvolupats per l'entitat, relacionats amb la participació ciutadana i el foment de l'associacionisme. Així mateix, es valorarà, si escau, que l'entitat local pose en marxa per primera vegada un projecte relacionat amb la participació ciutadana i el foment de l'associacionisme (fins a 10 punts).  
b.2) Experiència. Es valoraran els projectes desenvolupats per l'entitat relacionats amb la participació ciutadana i el foment de l'associacionisme que hagen sigut subvencionats per una administració pública durant els últims cinc anys. Per a la seua valoració, s'haurà d'aportar la corresponent resolució administrativa de concessió (fins a 2,5 punts).  
  
b.3) Creació i treball en xarxes. Es valorarà tant la creació i posada en marxa de xarxes o plataformes d'entitats en l'àmbit de la participació i el foment de l'associacionisme com la pertinença de l'entitat local a alguna xarxa o plataforma d'aquesta naturalesa (fins a 5 punts).  
  
b.4) Aprovació d'alguna norma pròpia durant els exercicis 2017, 2018, 2019 que regule la participació ciutadana i/o el foment de l'associacionisme en l'àmbit de l'entitat local, com a ordenances o reglaments (fins a 5 punts).  
b.5) Ús del valencià com a llengua vehicular durant l'exercici de l'activitat i en les diferents publicacions que, si escau, es generen amb motiu de la seua organització i per a la difusió dels seus resultats (fins a 2,5 punts).  
b.6) Es valorarà que els projectes desenvolupats per l'entitat relacionats amb la participació ciutadana i el foment de l'associacionisme presten atenció a col·lectius amb dificultats per a la seua integració en la vida municipal (població immigrant, en risc d'exclusió social, amb diversitat funcional...) (fins a 5 punts).  
2. Modalitat 2: Transparència de l'activitat pública.  
a) Projecte i activitats a desenvolupar: fins a 70 punts.  
Es valoraran els aspectes tècnics del projecte, l'existència d'una correcta identificació de les necessitats a què el projecte pretén donar resposta, l'adequada definició i coherència entre els objectius i les activitats previstes, l'existència de transversalitat en l'execució del projecte, l'establiment d'instruments d'avaluació i seguiment, l'existència d'accions de comunicació per a la difusió del projecte, la definició dels beneficiaris del projecte i la concreció dels recursos econòmics del projecte. La puntuació s'atorgarà de la següent manera:  
  
a.1) Enfocament tècnic. Es valorarà la qualitat i viabilitat del projecte, així com la seua coherència i adequació als objectius a aconseguir (fins a 15 punts).  
a.1.1) Identificació de les necessitats que justifiquen el projecte (fins a 5 punts). Es valorarà la realització d'estudis o anàlisi prèvia de les necessitats que motiven la realització del projecte. En cas de realitzar-se un estudi, aquest haurà d'adjuntar-se a la sol·licitud.  
a.1.2) Adequada definició i desenvolupament dels objectius concrets, efectius i quantificables i de les activitats per a la seua consecució (fins a 5 punts).  
a.1.3) Existència de coherència entre els objectius i les activitats a desenvolupar (fins a 5 punts).  
a.2) Actuacions i mecanismes per al foment de la transparència de l'activitat pública. Es valoraran aquelles activitats d'adequació de les seus electròniques i webs municipals que tinguen com a objectiu possibilitar la publicació de la informació pública exigida per la normativa aplicable, l'elaboració de procediments telemàtics per a garantir el lliure accés de la ciutadania a la informació, garantint l'adaptació a les persones amb diversitat sensorial, la posada a la disposició de la ciutadania de la informació pública en un format accessible i comprensible que permeta la seua reutilització (dades obertes / open data), i l'elaboració d'altres eines que potencien la transparència i l'accés dels ciutadans a la informació pública (fins a 15 punts).  
  
a.2.1) Camp d'actuació del projecte (fins a 10 punts).  
a.2.2) Estratègies de comunicació per a la difusió del projecte (fins a 5 punts). Es tindrà en compte la qualitat dels mitjans de difusió utilitzats, valorant positivament l'ocupació de les xarxes socials, així com si en el projecte s'especifica de manera clara i detallada el procés de realització de les activitats de difusió i els materials previstos.  
  
a.3) Transversalitat. Es tindrà en compte la col·laboració entre el departament que organitza i coordina el procés i altres àrees o departaments de l'entitat local, o d'altres administracions públiques (fins a 5 punts).  
a.4) Avaluació i seguiment. Es valorarà la previsió d'instruments d'avaluació i seguiment, així com la seua periodicitat (fins a 5 punts).  
  
a.5) Beneficiaris del projecte. Es valorarà el tipus de persones o col·lectius a què va dirigit el projecte, així com l'impacte poblacional del projecte en nombre de persones. Es valorarà el nivell d'incidència del projecte en l'àmbit de la igualtat de gènere (fins a 15 punts).  
a.5.1) Descripció de la població beneficiària del projecte (fins a 2,5 punts).  
a.5.2) Impacte poblacional del projecte. Nombre d'habitants als quals va dirigida l'actuació (fins a 2,5 punts).  
a.5.3) Igualtat de gènere. Nivell d'incidència del projecte en l'àmbit de la igualtat d'oportunitats entre dones i homes (fins a 10 punts).  
  
a.6) Enfocament econòmic. Es valorarà l'existència de cofinançament en el projecte, el respecte al límit establit, respecte a les despeses de personal intern, així com la coherència en la distribució de les despeses en el pressupost del projecte (fins a 15 punts).  
a.6.1) Existència de cofinançament en el projecte (fins a 5 punts).  
a.6.2) Respecte del límit quantitatiu de no imputar al pressupost de la subvenció sol·licitada un percentatge superior al 40 %, en relació a les despeses de personal intern (fins a 5 punts).  
a.6.3) Existència de coherència i equilibri en la distribució de les despeses (5 punts).  
b) Entitat local sol·licitant (fins a 30 punts):  
Es tindrà en compte l'experiència de l'entitat local en el desenvolupament de projectes en matèria de transparència de l'activitat pública, la pertinença a alguna xarxa o plataforma d'entitats en la matèria anteriorment descrita, l'aprovació d'alguna norma reglamentària pròpia que regule, en l'àmbit de l'entitat local, aquesta matèria (ordenances, reglaments) i la utilització del valencià com a llengua vehicular durant el desenvolupament del projecte.  
b.1) Experiència. Es valoraran els projectes desenvolupats per l'entitat relacionats amb la transparència en l'activitat pública durant el 2017 i 2018 que hagen sigut subvencionats per una administració pública. Per a la seua valoració, s'haurà d'aportar la corresponent resolució administrativa de concessió (fins a 7,5 punts).  
b.2) Creació i treball en xarxes. Es valorarà tant la creació i posada en marxa de xarxes o plataformes d'entitats en l'àmbit de la transparència com la pertinença de l'entitat local a alguna xarxa o plataforma d'aquesta naturalesa (fins a 10 punts).  
b.3) Aprovació d'alguna norma pròpia durant els exercicis 2017, 2018 i 2019 que regule aquesta matèria en l'àmbit de l'entitat local, com ara ordenances o reglaments (fins a 7, 5 punts).  
b.4) Ús del valencià com a llengua vehicular durant l'exercici de l'activitat i en les diferents publicacions que, si escau, es generen amb motiu de la seua organització i per a la difusió dels seus resultats (fins a 5 punts).  
  
Huit. Criteris per a la determinació de la subvenció  
1. Per a determinar la quantia subvencionada, es tindrà en compte l'adequació dels projectes presentats per les entitats als criteris de valoració determinats en l'apartat anterior.  
2. El finançament màxim per projecte serà de 5.000 euros, en el cas d'optar per una sola de les modalitats. En el cas d'optar a les dues modalitats conjuntament, el límit serà de 10.000 euros, amb un màxim de 5.000 euros per modalitat. Els projectes que hagen superat la puntuació de 50 punts se subvencionaran atenent el límit anterior, i les subvencions es concediran per ordre de puntuació de major a menor fins a l'esgotament dels fons previstos en la corresponent convocatòria.  
  
3. En cas d'empat de les entitats sol·licitants que opten a la Modalitat 1, es considerarà primer l'entitat que tinga la major puntuació obtinguda, d'acord amb el que s'indica a continuació, i per aquest ordre:  
  
En primer lloc, l'entitat que haja obtingut major puntuació en l'apartat a.1) Enfocament tècnic.  
Si persisteix l'empat, qui haja obtingut major puntuació en l'apartat a.2) Actuacions i mecanismes per al foment de la participació ciutadana i del teixit associatiu.  
Si persisteix l'empat, qui haja obtingut major puntuació en l'apartat a.5) Beneficiaris del projecte.  
Si persisteix l'empat, qui haja obtingut major puntuació en l'apartat a.6) Enfocament econòmic.  
Si persisteix l'empat, qui haja obtingut major puntuació en l'apartat b.1) Innovació.  
Si persisteix l'empat, qui haja obtingut major puntuació en l'apartat a.3) Transversalitat.  
Si persisteix l'empat, qui haja obtingut major puntuació en l'apartat a.4) Avaluació i seguiment.  
Si persisteix l'empat, qui haja obtingut major puntuació en l'apartat b.3) Creació i treball en xarxes.  
Si persisteix l'empat, qui haja obtingut major puntuació en l'apartat b.4) Existència de norma en vigor en l'àmbit de l'entitat local.  
  
Si persisteix l'empat, qui haja obtingut major puntuació en l'apartat b.6) Atenció a col·lectius amb dificultats per a la seua integració en la vida municipal.  
Si persisteix l'empat, qui haja obtingut major puntuació en l'apartat b.2) Experiència.  
Si persisteix l'empat, qui haja obtingut major puntuació en l'apartat b.5) Ús del valencià.  
Si persisteix l'empat, qui haja presentat la sol·licitud en primer lloc, tenint en compte l'entrada en el registre telemàtic habilitat a aquest efecte.  
4. En cas d'empat de les entitats sol·licitants que opten a la Modalitat 2, es considerarà primer l'entitat que tinga la major puntuació obtinguda, d'acord amb el que s'ha assenyalat a continuació, i per aquest ordre:  
En primer lloc, l'entitat que haja obtingut major puntuació en l'apartat a.1) Enfocament tècnic.  
Si persisteix l'empat, qui haja obtingut major puntuació en l'apartat a.2) Actuacions i mecanismes per al foment de la transparència de l'activitat pública.  
Si persisteix l'empat, qui haja obtingut major puntuació en l'apartat a.5) Beneficiaris del projecte.  
Si persisteix l'empat, qui haja obtingut major puntuació en l'apartat a.6) Enfocament econòmic.  
Si persisteix l'empat, qui haja obtingut major puntuació en l'apartat b.2) Creació i treball en xarxes.  
Si persisteix l'empat, qui haja obtingut major puntuació en l'apartat b.1) Experiència.  
Si persisteix l'empat, qui haja obtingut major puntuació en l'apartat b.3) Existència de norma en vigor en l'àmbit de l'entitat local.  
  
Si persisteix l'empat, qui haja obtingut major puntuació en l'apartat a.3) Transversalitat.  
Si persisteix l'empat, qui haja obtingut major puntuació en l'apartat a.4) Avaluació i seguiment.  
Si persisteix l'empat, qui haja obtingut major puntuació en l'apartat b.4) Ús del valencià.  
Si persisteix l'empat, qui haja presentat la sol·licitud en primer lloc, tenint en compte l'entrada en el registre telemàtic habilitat a aquest efecte.  
5. Quan es produïsca la renúncia d'algun dels beneficiaris a la subvenció, el crèdit pressupostari no aplicat podrà concedir-se sense necessitat de nova convocatòria a l'entitat sol·licitant següent per ordre de puntuació sempre que, havent superat la puntuació mínima, no haja resultat beneficiària i aquesta renúncia es produïsca en el termini màxim d'un mes des de la publicació de la Resolució de concessió.  
6. L'import global màxim establit en l'apartat tercer de la present resolució per a finançar aquestes subvencions, es distribuirà al 50 % entre les dues modalitats de subvenció previstes en l'apartat cinqué.  
  
En cas que la quantia econòmica destinada a una de les modalitats de subvenció (participació o transparència) de cadascun dels tipus d'entitats (entitats locals de fins a 5.000 habitants i entitats locals de més de 5.000 habitants), no s'esgote íntegrament, el crèdit sobrant s'aplicarà a les sol·licituds que, havent superat la puntuació mínima, no hagen resultat beneficiàries per falta de crèdit, en el següent ordre:  
  
- En primer lloc s'atendrà al mateix tipus d'entitat (fins a 5.000 habitants i més de 5.000 habitants)  
- En segon lloc s'atendrà la mateixa modalitat (participació o transparència)  
- En tercer lloc s'atendrà la modalitat diferent.  
  
Nou. Ordenació i instrucció  
1. L'òrgan encarregat de l'ordenació i la instrucció del procediment serà la Direcció General de Transparència i Participació que, en qualsevol moment del procediment podrà d'ofici, acordar totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució.  
  
2. La comprovació de l'existència de dades no ajustades a la realitat podrà comportar, en funció de la seua transcendència, la denegació de la subvenció sol·licitada, la pèrdua del dret al cobrament, o el reintegrament d'aquesta sense perjudici de les restants responsabilitats que puguen derivar-se d'aquesta circumstància.  
3. La concessió de la subvenció es realitzarà mitjançant el procediment de concessió en règim de concurrència competitiva recollit en l'article 164 de l'HPG.  
  
Deu. Resolució i notificació  
1. La resolució de concessió o denegació de les subvencions correspondrà dictar-la al conseller de Transparència, Responsabilitat Social, Participació i Cooperació, amb la proposta prèvia de la comissió avaluadora, prevista en l'article 9 de l'Ordre 4/2016, després de la valoració de les sol·licituds admeses.  
La Direcció General de Transparència i Participació, com a òrgan instructor, a la vista de l'expedient i de l'informe de l'òrgan col·legiat, emetrà una proposta de resolució provisional de concessió de les subvencions que es publicarà en la pàgina web de la Conselleria. Sense que aquesta cree cap dret a favor dels beneficiaris proposats, fins que siga dictada i publicada la resolució de concessió, conforme al que es preveu en l'article 25.4 de LGS.  
2. El termini màxim per a resoldre les sol·licituds i procedir a la publicació de la resolució de concessió, serà el de sis mesos comptats des de la data de finalització del termini per a la presentació de les sol·licituds, transcorregut el qual sense que haja recaigut en una resolució expressa, hauran d'entendre's desestimades, de conformitat amb l'article 25 de l'LPACAP.  
La resolució per la qual es concedisquen o deneguen les subvencions es publicarà en el Diari Oficial de la Generalitat Valenciana, conforme al que s'estableix en l'article 45.1.b de l'LPACAP.  
3. Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que preveuen els articles 123 i 124 de l'LPACAP, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de publicar-se, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa (en endavant, LJCA). Tot això sense perjudici que s'utilitze qualsevol altra via que es considere oportuna.  
  
Onze. Règim de lliuraments de pagament i termini per a la justificació de la subvenció  
1. El pagament de les subvencions, es realitzarà en pagament únic, després de la justificació de la despesa realitzada, mitjançant transferència bancària al compte designat per l'entitat beneficiària en la seua sol·licitud.  
2. El termini màxim per a la presentació de la justificació de la subvenció finalitzarà el 31 d'octubre de 2019.  
  
Dotze. Justificació de la subvenció  
1. Per a efectuar el pagament les entitats beneficiàries de la subvenció caldrà ajustar-se als requisits i formes d'acreditació establits en els articles 30 i 31 de l'LGS, així com a l'article 169 de l'LHPG, havent de presentar un compte justificatiu simplificat, de conformitat amb l'article 75 de l'RLGS, que contindrà la següent documentació:  
a) Certificat de justificació de despeses (annex, document 5).  
b) Informe de la Intervenció municipal acreditatiu de la relació de les despeses ocasionades pel projecte objecte de subvenció, amb identificació del creditor i del concepte de despesa, import, data d'emissió, data de pagament de les factures, i relació amb les activitats i objectius del projecte. Per a les despeses de personal intern, s'aportarà indicació, si escau, dels criteris d'imputació utilitzats. A més, haurà d'indicar-se l'import d'imputació de cada factura a la subvenció concedida. En aquest sentit es considerarà despesa realitzada el que ha sigut efectivament pagat amb anterioritat a la finalització del període de justificació.  
  
c) Certificació acreditativa d'estar al corrent en el compliment de l'obligació de rendició dels seus comptes anuals davant la Sindicatura de Comptes, segons el que es disposa en l'Acord de 21 de maig de 2015, del Consell de la Sindicatura de Comptes, relatiu a l'aprovació d'uns criteris interpretatius de l'article 199.4 i 5 de la Llei 8/2010, de 23 de juny, de règim local de la Comunitat Valenciana, tal com ha sigut redactat per la Llei 7/2014, de 22 de desembre (DOGV 7548, 15.06.2015).  
d) Memòria tècnica detallada de les activitats realitzades i que han sigut subvencionades, que haurà d'incloure en totes les modalitats els apartats següents:  
1º. Descripció de les activitats realitzades i els resultats obtinguts, en què es detallen els mitjans emprats, les dates de realització, nombre d'hores, nombre de participants, materials utilitzats, persona o persones responsables i resum de com s'ha dut a terme cada activitat.  
2º. Aportació de material utilitzat (cartells, tríptics, fotografies, circulars, convocatòries, temaris, llistats d'assistents, material utilitzat per a l'avaluació i resultats d'aquesta) en les activitats realitzades.  
  
e) Un detall d'altres ingressos o subvencions que hagen finançat l'activitat subvencionada amb indicació de l'import i la seua procedència.  
f) Certificat de compliment del pressupost aprovat. Per a la justificació de la subvenció concedida, s'haurà de respectar en tot moment el pressupost aprovat juntament amb la sol·licitud. Per a això, s'adjuntarà amb la justificació final un certificat del compliment del pressupost aprovat amb la sol·licitud. Les despeses justificades hauran d'adaptar-se als conceptes de despesa autoritzats. Únicament s'admetrà una desviació en la imputació de quantitats als diferents conceptes de despeses en una quantia de fins a un trenta per cent (30 %), en més o menys, de l'import assignat a cadascun d'aquests conceptes, respectant en tot moment els límits màxims establits en el resolc cinc de la present resolució. La desviació no podrà aplicar-se a conceptes de despesa no autoritzats. (annex, document 7)  
2. La justificació es presentarà de forma telemàtica tal com s'ha disposat en el resolc sisé i anirà dirigida a la Direcció General de Transparència i Participació, als efectes de poder entregar-se les quantitats corresponents.  
3. Es reduirà proporcionalment la subvenció en cas que la justificació de la despesa o despeses realitzades no arribe a la quantia atorgada, o el desviament de quantitats que superen els percentatges màxims establits en el resolc cinc i en el 12.1.f, així com quan, havent-se subvencionat una part del cost total de l'activitat, no es justifique l'import total de la despesa que suposa el desenvolupament d'aquesta activitat. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'interessat.  
  
  
Tretze. Pla de control  
Es realitzarà la comprovació material de l'efectiva realització de l'activitat subvencionada, mitjançant un control administratiu, sobre una mostra aleatòria corresponent al 20 % dels projectes concedits.  
  
Catorze. Clàusula de transparència  
Com a entitat beneficiària d'una subvenció, en compliment de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana i de l'article 3 del Decret 105/2017, de 28 de juliol, pel qual es desenvolupa la Llei 2/2015, de 2 d'abril (DOGV 8118, 01.09.2017), hauran de complir-se, les següents obligacions en matèria de publicitat activa, sense perjudici de les altres obligacions establides en l'article 14 de l'LGS i la resta de legislació aplicable:  
  
1. En el cas de percebre durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que arriben com a mínim la quantitat de 5.000 euros, haurà de complir les obligacions de transparència establides en la Llei 19/2013, de 9 de desembre.  
2. Sense perjudici de l'anterior, en el cas de percebre, durant el període d'un any, ajudes o subvencions, de l'administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per import superior a 10.000 euros, haurà de donar l'adequada publicitat a aquesta, indicant almenys l'entitat pública concedent, l'import rebut i el programa, activitat, inversió o actuació subvencionada.  
La difusió d'aquesta informació es realitzarà preferentment a través de les corresponents pàgines web. En cas que no disposen de pàgina web on realitzar aquesta publicitat, podran complir aquesta obligació a través del portal que pose a la seua disposició l'òrgan concedent. Per a això, durant el període de justificació de l'ajuda concedida haurà de comunicar-ho a l'entitat concedent perquè li done de publicitat en la web corresponent.  
  
Quinze. Clàusula de protecció de dades  
De conformitat amb el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), la Llei orgànica 3/2018, de protecció de dades i garantia dels drets digitals (BOE 294, 06.12.2018) i altres disposicions aplicables; les dades de caràcter personal proporcionades seran tractades per la Generalitat per a procedir a la tramitació de la sol·licitud a l'empara de la Llei general de subvencions.  
Les entitats podran exercir els drets d'accés, rectificació, cancel·lació, oposició, supressió, portabilitat i limitació del tractament davant la conselleria que gestione la seua ajuda, així com reclamar, si escau, davant l'autoritat de control en matèria de protecció de dades, especialment quan no haja obtingut satisfacció en l'exercici dels seus drets.  
  
Contra el que es disposa en la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte en el termini d'un mes, comptat des de l'endemà de publicar-se, de conformitat amb el que preveuen els articles 123 i 124 de l'LPACAP, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats de l'endemà de publicar-se, de conformitat amb el que estableixen els articles 10 i 46 de l'LJCA. Tot això sense perjudici que s'utilitze qualsevol altra via que es considere oportuna.  
  
  
València, 21 de febrer de 2018. El conseller de Transparència, Responsabilitat Social, Participació i Cooperació: Manuel Alcaraz Ramos.  
  
  
  
Annex  
Relació de documents  
  
1. Sol·licitud de la subvenció.  
2. Formulari per a la presentació del projecte. Modalitat 1.  
3. Formulari per a la presentació del projecte. Modalitat 2.  
4. Compromís de treball en xarxa.  
5. Certificat de justificació de despeses.  
6. Model de domiciliació bancària.  
7. Certificat de compliment del pressupost aprovat.